**PUSTNO RAJANJE NA POŠ BUČKA**

V torek, 9. 2. 2016, smo na POŠ Bučka zaključili dan v znamenju pustnih mask. Po tretji šolski uri smo si učenci in učiteljice nadeli pustne maske in kostume, ki smo jih izdelovali v preteklem tednu. Odločili smo se, da se bo vsak razred pod mentorstvom razredničarke predstavil s skupinsko masko, kar nam je lepo uspelo. Prvošolci so postali snežaki, fantje drugega in tretjega razreda so bili domine, deklice pa so se prelevile v metuljčke. Četrtošolci so postali znani Spužiji Kvadratniki, petošolci pa so se predstavili s posebnim avtomobilom Bu-transporter. Skupinske maske so se najprej ob glasbi predstavile ostalim, nato pa smo še skupaj porajali in se ob zabavni glasbi poveselili. Pridružila se nam je tudi skupina Mehurčki iz vrtca. Pustno rajanje smo zaključili s pustno povorko do Kulturnega doma Bučka in nazaj. Veselo dogajanje si lahko ogledate na spodnjih fotografijah.

Zapisala: učiteljica Andrejka Štimpfel





















